**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**Проект!**

**РЕШЕНИЕ**

**от … 2024 година**

### ЗА ДАВАНЕ НА СЪГЛАСИЕ ЗА ПРЕДОСТАВЯНЕ НА ФИНАНСОВА ПОДКРЕПА ОТ ПРОГРАМИТЕ, СЪФИНАНСИРАНИ ОТ ЕВРОПЕЙСКИТЕ ФОНДОВЕ ПРИ СПОДЕЛЕНО УПРАВЛЕНИЕ, НАД ОБЩИЯ БЮДЖЕТ ПО СЪОТВЕТНАТА ПРОГРАМА

**М И Н И С Т Е Р С К И Я Т С Ъ В Е Т**

**Р Е Ш И:**

**1.** Дава съгласие за предоставяне на финансова подкрепа от програмите, съфинансирани със средства от Европейските фондове при споделено управление, над общия бюджет по съответната програма, включващ и сумата за гъвкавост по смисъла на чл. 86, параграф 1, втора алинея на Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика, в размер, както следва:

а) за Програма „Развитие на човешките ресурси” 2021 – 2027 г., Програма „Конкурентоспособност и иновации в предприятията”, Програма „Научни изследвания, иновации и дигитализация за интелигентна трансформация” 2021 – 2027 г., Програма „Храни и основно материално подпомагане” 2021 – 2027 г., Програма „Техническа помощ“ 2021 – 2027 г., Програма “Морско дело, рибарство и аквакултури” 2021 – 2027 г., Програмата на Република България по Фонд „Убежище, миграция и интеграция”, Програмата на Република България по Фонд „Вътрешна сигурност“, Програмата на Република България по Инструмента за финансова подкрепа за управлението на границите и визовата политика - до 10% от бюджета на съответната програма;

б) за Програма „Развитие на регионите” 2021 – 2027 г. и Програма „Образование” 2021 – 2027 г. – до 15% от бюджета на съответната програма;

в) за Програма „Транспортна свързаност” 2021 – 2027 г. и Програма „Околна среда” 2021 – 2027 г. – до 20% от бюджета на съответната програма.

**2.** Средствата за изплащане на финансовата подкрепа по т. 1 се осигуряват от неусвоения бюджет по съответната програма.

**3.** Финансовата подкрепа по т. 1 се предоставя при спазване изискванията на приложимото европейско и национално законодателство и в съответствие с правилата на съответната програма.

**4.** Изпълнението на решението се възлага на заместник министър-председателя и министър на финансите и на ръководителите на управляващите органи на програмите, съфинансирани със средства от Европейските фондове при споделено управление.

**МИНИСТЪР-ПРЕДСЕДАТЕЛ:**

**(Димитър Главчев)**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**(Габриела Козарева)**

**Главен секретар на Министерството на финансите:**

**(Таня Георгиева)**

**Директор на дирекция „Правна”**

**на Министерството на финансите: (Диана Драгнева)**